ત્યાં હાજર અધિકારીએ ઓપરેશનો પ્લાન નક્કી કર્યો, આઈજીપી વી વી રબારીએ ચેતક કમાન્ડો સાથે સીડી વાટે ઉપર જઈ ટેરેરીસ્ટ સુધી જવાનું હતું જયારે ચેતક કમાન્ડોની બીજી ટીમે નીચેથી ઉપર તરફ પોઝીશન લેવાની હતી, બાકીના પોલીસ અધિકારીઓ અલગ અલગ પોઝીશનમાં રહી ઉપર જઈ રહેલી વી વી રબારીની ટીમને કવરીંગ આપવાનું હતું, એકદમ અંધારૂ થઈ જાય તે પહેલા ઓપરેશન પાર પાડવાનું હતું ટેરેરીસ્ટનું લોકેશન હવે નક્કી હતું, બુલેટ પ્રુફ ઝાકીટ અને હથિયાર બંધ ચેતક કમાન્ડો સાથે વી વી રબારી ઉપર ગયા પણ  ચાલતા ત્યાં સુધી પહોંચો તો ટેરેરીસ્ટ તેમને અચુક જોઈ શકે તેમ હતા જેના કારણે આઈજીપી રબારી સહિત તમામ જવાનો ક્રાઉલીંગ( શરીર ઉપર સુતા સુતા ઘુંટણ અને હાથની કોણી ઉપર ચાલવુ) કરી ટેરેરીસ્ટ તરફ આગળ વધી રહ્યા હતા, આખી ટીમની આગળ  વી વી રબારી હતી, હવે ક્રાઉલીંગ કરી ડાબી તરફ વળવાનું હતું,